《新定望湖楼》
宋代·张伯玉

龙盘山影倒寒流，十里屏风翠入楼。
画笔肯归涵碧手，湖光疑入涌金秋。
主翁爱客排三雅，渔父忘机任直钩。
为访红云绕花岛，满船歌舞按梁州。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。